Deputatul Szabo Odon (UDMR) a declarat că maghiarii din România au şanse să obţină mandate în Parlamentul European la alegerile europarlamentare din 9 iunie, comunitatea de 1,2 milioane de oameni fiind mai mare decât populaţia unor ţări UE, precum Malta şi Luxemburg.
"Noi avem corect şansele noastre pentru a obţine mandatele pe care le are comunitatea maghiară, o comunitate de 1,2 milioane de oameni, mai mare decât cel puţin două ţări din UE, Malta şi Luxemburg", a declarat Szabo Odon, marţi, în emisiunea România Politică de la Prima News.
Reprezentantul UDMR a precizat că sunt şi foarte mulţi români care apreciază profesionalismul de care dau dovadă reprezentanţii UDMR.
"De exemplu profesionalismul domnului Cseke Attila, fost ministru al Dezvoltării, care avut cel mai mare grad de absorbţie al fondurilor europene", a precizat deputatul UDMR.